పోలాండ్
పోలాండ్‌కు పశ్చిమ దిశలో జర్మనీ, దక్షిణ దిశలో చెక్ రిపబ్లిక్ మరియు స్లొవేకియా, తూర్పున ఉక్రెయిన్, బెలారస్, లిథువేనియాలు, ఉత్తరాన బాల్టిక్ సముద్రం ఉన్నాయి. 312,679 చదరపు కిలోమీటర్ల విస్తీర్ణమున్న పోలాండ్ ఐరోపాలో 9వ అతిపెద్ద దేశం మరియు ప్రపంచంలోనే 69వ అతిపెద్ద దేశం. జనాభా లెక్కల రీత్యా చూసినట్లయితే, 3.8 కోట్ల జనాభాతో పోలాండ్ ప్రపంచంలో 33వ అతిపెద్ద దేశంగా ఉంది.దేశంలో టెంపరేట్ వాతావరణం కలిగి ఉంది. 
966వ సంవత్సరంలో మొదటి మీజ్కో మహారాజు క్రైస్తవ మతాన్ని స్వీకరించడంతో పోలాండ్ రాజ్యావతరణకు అంకురార్పణ జరిగింది - ఆనాటి పోలాండ్ సరిహద్దులు దాదాపు ఈనాటి పోలాండ్ సరిహద్దులకు సమానంగా ఉన్నాయి. 1025వ సంవత్సరంలో రాజ్యంగా మారిన పోలాండ్, 1569లో " యూనియన్ ఆఫ్ లూబ్లిన్ "లో సంతకం చేసి లిథువేనియాతో కలిసి పాలిష్-లిథువేనియన్ కామన్వెల్త్ నెలకొల్పింది. ఒక మిలియన్ చదరపు కి.ఈ వైశాల్యంతో 16 వ మరియు 17 వ శతాబ్ధాలలో అత్యంత జనసాంధ్రత కలిగిన దేశాలతో స్వతంత్ర విధానాలు కలిన యూనియన్ ఇది.  ఇది ఐరోపా మొదటి వ్రాతపూర్వక రాజ్యాంగం " కాంస్టిట్యూషన్ ఆఫ్ 1791 మే 3 "ను స్వీకరించింది.
బల్గేరియా
బల్గేరియా (ఆంగ్లం : The state of Bulgaria) అధికారిక నామం "రిపబ్లిక్ ఆఫ్ బల్గేరియా".ఇది ఆగ్నేయ ఐరోపా ఖండంలోని ఒక బాల్కన్ దేశం. ఈ దేశానికి ఉత్తరాన రొమేనియా, పశ్చిమానసెర్బియా మరియు మాసిడోనియా, దక్షిణాన గ్రీస్ మరియు టర్కీ దేశాలు సరిహద్దు దేశాలు. ఈ దేశపు తూర్పున నల్ల సముద్రం ఉంది.
చరిత్రపూర్వ వ్యవస్థీకృత సంస్కృతులు ప్రస్తుత బాలిలాండ్ భూములలో నియోలిథిక్ కాలంలో అభివృద్ధి చెందాయి. దాని పురాతన చరిత్రలో థ్రేసియన్లు, గ్రీకులు, పర్షియన్లు, సెల్ట్స్, రోమన్లు, గోథ్స్, అలన్స్ మరియు హన్స్ ఉన్నారు.సమైక్య బల్గేరియన్ రాజ్యం ఆవిర్భావం క్రీ.శ. 681 లో మొట్టమొదటి బల్గేరియన్ సామ్రాజ్యం స్థాపనకు పునాదిగా మారింది. ఇది బాల్కన్లలో అధికభాగం మరియు మధ్య యుగంలో స్లావ్ల కోసం ఒక సాంస్కృతిక కేంద్రంగా పనిచేసింది. 1396 లో రెండో బల్గేరియన్ సామ్రాజ్యం పతనమవడంతో దాని భూభాగాలు దాదాపు ఐదు శతాబ్దాల వరకు ఒట్టోమన్ పరిపాలన కిందకు వచ్చాయి. 1877-78లో రష్యా-టర్కిష్ యుద్ధం మూడవ బల్గేరియన్ రాజ్యం ఏర్పడటానికి దారి తీసింది. తరువాతి సంవత్సరాల్లో పొరుగుదేశాలతో అనేక విభేదాలు చోటుచేసుకున్నాయి. ఇది బల్గేరియా జర్మనీతో కలిసి ప్రపంచ యుద్ధాల్లో కలిసి పోరాడడానికి ప్రేరణ కలిగించింది. 1946 లో సోవియట్ నేతృత్వంలోని తూర్పు బ్లాక్‌లో భాగంగా ఇది ఒక-పార్టీ సోషలిస్టు రాజ్యంగా మారింది. డిసెంబరు 1989 లో పాలక కమ్యూనిస్ట్ పార్టీ బహుళ-పార్టీ ఎన్నికలను అనుమతించింది. దీంతో బల్గేరియా ప్రజాస్వామ్యం మరియు మార్కెట్-ఆధారిత ఆర్థిక వ్యవస్థకు పరివర్తన చెందింది.